ذو الفقار احمد نقشبندی

**ذو الفقار احمد نقشبندی** (1 اپریل 1953ء– 14 دسمبر 2025ء) پاکستانی عالم دین اور سلسلہ نقشبندیہ کے ایک صاحبِ نسبت بزرگ صوفی تھے۔ ان کے ہندوستانی مشہور خلفا میں سید محمد طلحہ قاسمی، محمد سلمان بجنوری، سید محمود اسعد مدنی اور خلیل الرحمٰن سجاد نعمانی بھی شامل ہیں۔

## حالات زندگی
### ولادت
ذو الفقار نقشبندی 1 اپریل 1953ء کو صوبہ پنجاب، پاکستان کے شہر جھنگ میں ایک کھرل خاندان میں پیدا ہوئے۔

### تعلیم
ذو الفقار احمد نقشبندی کی تعلیم اسکولوں اور کالجوں میں ہوئی۔ انھوں نے کئی عصری کورس کیے۔ 1972ء میں بی ایس سی الیکٹریکل انجینئر کی ڈگری حاصل کرکے اسی شعبے سے وابستہ ہو گئے، پہلے اپرنٹس الیکٹریکل انجینئر، پھر اسسٹنٹ الیکٹریکل انجینئر بنے، اس کے بعد چیف الیکٹریکل انجینئر بن گئے۔ جس زمانے میں وہ انجینئر بن رہے تھے اس زمانے میں جمناسٹک، فٹ بال، سوئمنگ کے کیپٹن اور علاقائی چیمپیئن بھی رہے۔ ابتدائی دینیات، فارسی اور عربی کی کتابیں بھی پڑھیں، قرآن کریم بھی حفظ کیا، جب وہ یونیورسٹی آف انجینئرنگ اینڈ ٹیکنالوجی لاہور میں زیر تعلیم تھے تو سول انجینئرنگ ڈیپارٹمنٹ کے لیکچرار شیخ وجیہہ الدین کے توسط سے ان کا تعلق عمدۃ الفقہ کے مصنف سید زوار حسین شاہ سے ہو گیا، جو نقشبندیہ سلسلے کے ایک صاحب نسبت بزرگ تھے، شیخ ذو الفقار احمد نے ان سے مکتوبات مجدد الف ثانی سبقاً سبقاً پڑھی، ان کی وفات کے بعد وہ 1980ء میں غلام حبیب نقشبندی مجددی (معروف بہ مرشدِ عالَم) کے دامن سے وابستہ ہو گئے اور 1982ء میں سلسلہ نقشبندیہ کی خلافت سے سرفراز کیے گئے۔ اسی دوران انھوں نے جامعہ رحمانیہ جہانیاں منڈی اور جامعہ قاسم العلوم ملتان سے دورۂ حدیث کی اعزازی ڈگری بھی حاصل کی۔

## عملی زندگی
اپنے مرشد کی وفات کے بعد وہ پوری طرح دین کے کاموں میں لگ گئے، کئی سال امریکا میں گزارے۔ مستقل طور پر جھنگ میں مقیم تھے، لڑکوں اور لڑکیوں کے متعدد دینی ادارے ان کی سرپرستی اور اہتمام میں چل رہے تھے، پچاس سے زائد ملکوں کے تبلیغی و اصلاحی دورے بھی کر چکے تھے، دینی و عصری علوم کی جامعیت ان کی امتیازی خصوصیت تھی، انگریزی زبان پر عبور حاصل تھا، ہر سال ماہِ رمضان المبارک کا آخری عشرہ افریقی ملک زیمبیا میں گزرتا تھا، جہاں وہ اپنے مریدین اور خلفاء کی ایک بڑی جماعت کے ساتھ اعتکاف فرماتے تھے۔ ہر سال حج کے ایام میں مکہ مکرمہ اور مدینہ منورہ میں مجلسیں لگتی تھیں اور بے شمار عقیدت مند، ان مجلسوں میں ان سے استفادہ کرتے تھے، گویا سال کے بارہ مہینے ان کا فیض جاری رہتا تھا۔ نیز وہ **معھد الفقیر الاسلامی، [[جھنگ]]** کے بانی تھے۔

## ذو الفقار احمد نقشبندی علمائے دیوبند اور مبصرین کے نزدیک
2011ء میں، ذو الفقار احمد نقشبندی نے ہندوستان کا سفر کیا اور حیدرآباد، دکن میں عیدگاہ بلالی منصب ٹینک اور چنچل گوڈا جونیئر کالج میں کئی منظم پروگراموں میں انھوں نے خطاب کیا۔ انھوں نے دارالعلوم دیوبند کی مسجد رشید اور دارالعلوم وقف دیوبند کے پروگراموں میں بھی خطاب کیا۔

دسمبر 2018ء میں، ذو الفقار احمد نقشبندی نے کہا کہ عقیدۂ ختم نبوت کے خلاف سازشیں امت مسلمہ کے لیے لمحۂ فکر ہیں، قادیانیوں کو ملکی آئین اور قانون کا پابند بنایا جائے اور تمام کلیدی عہدوں سے الگ کیاجائے۔

ذو الفقار احمد نقشبندی کی معتبریت کے بارے میں دارالعلوم دیوبند کے دارالافتاء میں پوچھے گئے ایک سوال کا جواب یہ دیا گیا:

اگرچہ جدید دور میں صوفیت کے رجحان میں کمی آئی ہے، لیکن نقشبندی سلسلہ اس سے مستثنیٰ ہے اور وہ عالمی اور بڑے پیمانے پر عام و شائع ہے۔

## خلفاء
پیر ذو الفقار احمد نقشبندی کے بعض خلفاء کے نام مندرجۂ ذیل ہیں:

# مولانا حبیب اللہ احمد، جھنگ (فرزند و جانشین)
# مولانا سیف اللہ احمد، جھنگ (فرزند)
# مفتی ابو لبابہ شاہ منصور، کراچی
# مولانا احمد جان، روس
# مولانا خلیل الرحمن سجاد نعمانی، بھارت
# مولانا مفتی انعام الحق، بھارت
# مولانا قاری حنیف ربانی، فیصل آباد
# شیخ الحدیث، مولانا حبیب اللہ، جھنگ
# مولانا محمد امجد مدظلہ، لاہور
# مولانا حافظ محمد ابراہیم، لاہور
# مولانا شیخ اظہر اقبال، کراچی
# مفتی محمد منصور، ایران
(تفصیلی طور پر خلفاء کے بارے میں پڑھیں، نیز یہ بھی پڑھ سکتے ہیں)

## وفات
ذو الفقار احمد نقشبندی کا انتقال 22 جمادی الثانی 1447ھ مطابق 14 دسمبر 2025ء بروز اتوار صبح دس بجے ہوا۔
## افادات و قلمی خدمات
ذو الفقار احمد نقشبندی کی بعض کتابیں درج ذیل ہیں، جن میں سے بہت سی کتابیں ان کی افادات و ارشادات کا مجموعہ ہیں، جو ان کے منتسبین نے جمع و مرتب کیا ہے:
* *فقہ کے بنیادی اصول*
* *زاد حرم*
* *اولاد کی تربیت کے سنہرے اصول*
* *خواتین اسلام کے کارنامے*
* *حیا اور پاکدامنی*
* *مغفرت کی شرطیں*
* *علم نافع*
* *اسیر برما*
* *عشق الہی*
* *دوائے دل*
* *عشق رسول*
* *خطبات فقیر*
* *خطبات ذو الفقار*
* *عمل سے زندگی بنتی ہے*
* *اہل دل کے تڑپا دینے والے واقعات*

## حوالہ جات

زمرہ:پاکستان کے سنی علما
زمرہ:پاکستان کے سنی علما
زمرہ:پاکستانی سنی
زمرہ:پاکستانی مذہبی مصنفین
زمرہ:پاکستانی یوٹیوبر
زمرہ:دیوبندی شخصیات
زمرہ:دیوبندی شخصیات
زمرہ:ضلع جھنگ کی شخصیات
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف انجینئرنگ اینڈ ٹیکنالوجی، لاہور کے فضلا
زمرہ:14 دسمبر کی وفیات
زمرہ:1953ء کی پیدائشیں
زمرہ:2025ء کی وفیات
زمرہ:پاکستانی صوفی مذہبی رہنما